
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 12.3.2021 година
 за определяне на преразгледани стойности на показателите за безплатното разпределяне на квоти за емисии за периода 2021—2025 г. съгласно член 10а, параграф 2 от Директива 2003/87/ЕО на Европейския парламент и на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2003/87/ЕО на Европейския парламент и на Съвета от 13 октомври 2003 г. за установяване на система за търговия с квоти за емисии на парникови газове в рамките на Съюза и за изменение на Директива 96/61/ЕО на Съвета
 1
 , и по-специално член 10а, параграф 2, трета алинея от нея,
 като има предвид, че:
 (1)С Решение 2011/278/ЕС на Комисията
 2
 бяха определени 54 показателя, които служат за основа на безплатното разпределяне на квоти („показателите“) и стойности за тях за периода 2013—2020 г. С Делегиран регламент (ЕС) 2019/331 на Комисията
 3
 беше отменено и заменено Решение 2011/278/ЕС на Комисията, считано от 1 януари 2021 г., и бяха определени еднакви отправни точки за определяне на степента на годишното намаление за всяка актуализация на стойностите на показателите за периода 2021—2030 г.
 (2)Доколкото беше възможно, стойностите на 54-те показателя в Решение 2011/278/ЕС бяха определени въз основа на данните за ефективността по отношение на емисиите на парникови газове на всяка отделна инсталация, предоставени от съответните европейски отраслови асоциации съгласно правила, определени от Комисията чрез ръководство и т.нар. „отраслови правилници“. Предвид доброволния характер на събирането на данни, наборът от данни не обхващаше всички засегнати инсталации. 14 стойности на продуктови показатели се основаваха на данни от инсталации с един продукт, тъй като присвояването на емисии на отделните продукти в съответните инсталации с много продукти се смяташе за неприложимо предвид сроковете. Поради липса на данни от отделните инсталации пет стойности на продуктови показатели, както и стойностите на топлинните и горивни показатели се основаваха на информация от справочните документи за най-добри налични техники и друга литература. Четири стойности на продуктови показатели се основаваха на стойностите на други продуктови показатели, за да се осигурят справедливи условия за конкуренция между еднакви или сходни продукти.
 (3)Преразгледаните стойности на показателите трябва да се определят на базата на потвърдена информация за ефективността по отношение на емисиите на парникови газове на инсталациите, докладвана съгласно член 11 от Директива 2003/87/ЕО за 2016 и 2017 г. За всеки показател трябва да се изчисли средната стойност през 2016 и 2017 г. на най-ефективните 10 % от инсталациите. Въз основа на сравнение на тези стойности със стойностите на показателите, определени в Решение 2011/278/ЕС, които се базираха на данни за работата от 2007 и 2008 г., за всеки показател се определят степени на годишно намаление за 9-годишния период от 2007/2008 г. до 2016/2017 г. Тези степени на годишно намаление след това се използват за изчисляване чрез екстраполиране на съответните намаления на стойностите на показателя за 15-годишния период от 2007/2008 г. до 2022/2023 г. Съгласно член 10а, параграф 2 от Директива 2003/87/ЕО приложеното намаление през 15-годишния период следва да бъде не по-малко от 3 % и не по-голямо от